armvectores/hy_wikipedia_2023 huggingface dataset:
Եվտիքականություն

Եվտիքականություն, Եվտիքեսականություն, 5-րդ դարի քրիստոնեական հերձվածողական վարդապետություն։ Հայտնի է նաև միաբնակություն (մոնոֆիզիտիզմ) անվամբ։ Կոչվել է Կոստանդնուպոլսի վանքերից մեկի վանական Եվտիքեսի անունով։ Եփեսոսի Գ տիեզերական ժողովում և նեստորականության դեմ պայքարում Եվտիքեսը բազմիցս հանդես էր եկել Նեստորի վարդապետության դեմ, սակայն, Նեստորին հակառակ ուսուցանելով, ընկել էր մեկ այլ ծայրահեղության մեջ։ Եվտիքեսի քարոզածը «Մի բնութիուն Աստծոյ Բանին մարմնացելոյ» ալեքսանդրյան բանաձևի «մի բնություն» դրույթի ուղղակի և տառացի ըմբռնումն էր։ Ըստ Եվտիքեսի, Քրիստոսը միայն Աստված է՝ օժտված միայն աստվածային բնությամբ։ Հիսուսի մարդկային բնությունը միավորությունից հետո խառնվել է աստվածայինի հետ ու ոչնչացել, դարձել մեկ բնություն՝ սոսկ աստվածային։ Եվտիքեսն ընդունում էր երկու բնությունների գոյությունը միայն միավորությունից առաջ։ Նա Քրիստոսի մեջ մարդկայինը ձուլում էր աստվածության մեջ այնպես, որ մարդեղությունը՝ ճշմարիտ մարդը, դառնում էր երևութական, ու իրական էր մնում լոկ ճշմարիտ Աստվածը։ Սուրբ Կույս Մարիամն Աստվածամայր է (հակառակ Նեստորի), բայց եթե Նեստորը քարոզում էր, թե Մարիամը լոկ մարդ ծնեց, ապա Եվտիքեսը պնդում էր, որ Քրիստոսը մարմնով մեզ՝ մահկանացուներիս էակից և համագոյակից չէ, այսինքն ժխտում էր Քրիստոսի մարդեղությունը և մարդկային բնության համագոյությունը։ Բանը մարմին չառավ սուրբ Կույսից, այլ նրա մարմինը երկնային է՝ «յերկնից եբեր զմարմինն, և ոչ ի սրբոյ Կուսէն»։ Եվտիքեսը տարբերակում էր «մարդու մարմինը» «մարդկային մարմնից»։ Ըստ նրա, Քրիստոսի մարմինը «մարդկային» է և մարմնավորվել է սուրբ Կույսից, բայց «մարդու մարմին» չէ։ Աստվածածնից Քրիստոսը միայն մարդու նմանություն և կերպարանք առավ, բայց ոչ երբեք՝ մարմին, և չդարձավ մարդացած Աստված։ Հայ եկեղեցին (ինչպես և Արևելյան ուղղափառ մյուս եկեղեցիները) երբեք չի հետևել Եվտիքականությանը։ Սկսած 5-րդ դարից նա դատապարտել և նզովել է Եվտիքեսին՝ նրա ուսմունքում տեսնելով ալեքսանդրյան աստվածաբան. մտքի ծայրահեղացում և Արևելքի քրիստոնեաբանական ըմբռնումների աղավաղում։ Հայ մատենագրության մեջ Եվտիքեսն առաջին անգամ հիշատակվում է 5-րդ դարի պատմիչ Ղազար Փարպեցու «Թուղթ առ Վահան Մամիկոնյան» նամակում, որտեղ նզովվում է Արիոսի, Նեստորի, Մանիի և մյուս աղանդավորների հետ միասին։ 5-րդ դարի վերջին և 6-րդ դարի սկզբին Հայ եկեղեցին ընդունել է Զենոն կայսրի «Հենոտիկոնը» («Միության գիր»), որտեղ նզովվում է Եվտիքեսը, և հավաստել իր տարբեր ընկալումը եվտիքական միաբնակությունից։ Հայ դավանաբանական գրվածքներում առաջին անգամ Եվտիքեսը, ի թիվս այլ աղանդավորների, նզովվում է 6-րդ դարի սկզբին, Բաբկեն Ա Ոթմսեցի կաթողիկոսի «Թուղթ Հայոց ի Պարսս առ ուղղափառս» 2-րդ թղթում։ Հայ եկեղեցին ալեքսանդրյան վարդապետությունն ընկալում է կյուրեղյան-եփեսոսյան դավանության դիրքերից։ Նա, «մի բնության» ուսումը պաշտպանելով, Քրիստոսի մեջ աստվածային կողմն առհասարակ ավելի է շեշտում, սակայն «մի բնություն» ասելով՝ միայն աստվածայինը չի հասկանում և մարդկայինը անտեսում։ Հայ եկեղեցու քրիստոսաբանական այս ըմբռնումը լավագույնս ձևակերպել է Հովհաննես Գ Օձնեցի կաթողիկոսն իր «Ընդդէմ երևութականաց» ճառում. «Քրիստոս ոչ է սոսկ մարդ, բայց և ոչ Աստուած մերկ, այլ՝ մանաւանդ Աստուած և մարդ միանգամայն»։
(4077) Ասուկա

(4077) Ասուկա (անգլ.՝ Asuka), աստերոիդ աստերոիդների հիմնական գոտում։ Հայտնաբերվել է 1982 թվականի դեկտեմբերի 13-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 3,019534 ա. մ., առավելագույնը մոտենում է 2,7537 ա. մ. հեռավորության վրա և հեռանում 3,2854 ա. մ.։ Արեգակի շուրջ մեկ ամբողջական պտույտ է կատարում 1916,5 երկրային օրվա ընթացքում, իր ուղեծրով շարժվելով միջինում 0,187843 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4077) Ասուկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դրենիկի

Դրենիկի (ուկրաիներեն՝ Дреники), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Դրենիկի գյուղում բնակվում էր 102 մարդ։ Բնակավայրը զբաղեցնում է 0,365 կմ² տարածք։ Բնակչության խտությունը կազմում էր 279,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բենդևվան

Բենդևվան, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Տիբոր Նավրաչիչ

Տիբոր Նավրաչիչ (հունգ.՝ Tibor Navracsics, հունիսի 13, 1966(1966-06-13), Վեսպրեմ, Հունգարիա), հունգարացի իրավաբան և քաղաքական գործիչ։ 2014 թվականի նոյեմբերի 1-ից Յունկերի հանձնաժողովում կրթության, մշակույթի, երիտասարդության և սպորտի հարցերով եվրահանձնակատարն է։


== Կենսագրություն ==
1990 թվականին ավարտել է Բուդապեշտի համալսարանի իրավագիտության ֆակուլտետը, որից հետո ստացել է նաև դատավորի որակավորում։ Մի քանի տարի աշխատել է որպես դասախոս Կորվինի համալսարանում, որտեղ 2000 թվականին նրան շնորհվել է քաղաքագիտության դոկտորի կոչում։
1998 թվականից մինչև 1999 թվականը գլխավորել է կապի վարչությունը, իսկ 1999 թվականից մինչև 2002 թվականը՝ վարչապետ Վիկտոր Օրբանի կառավարությունում մամուլի և տեղեկատվության դեպարտամենտի ղեկավարը։ 2002-2003 թվականներին Նավրաչիչը եղել է Ֆիդես կուսակցության խորհրդարանական խմբի քաղաքական վերլուծության բաժնի ղեկավարը։ 2006 թվականին ընտրվել է Ազգային ժողով, որտեղ գլխավորել է Ֆիդես խորհրդարանական խմբակցությունը։ 2010 և 2014 թվականներին վերընտրվել է պատգամավոր։
2010 թվականի մայիսի 29-ին Օրբանի երկրորդ աշխատասենյակում զբաղեցրել Է փոխվարչապետի և արդարադատության ու պետական կառավարման նախարարի պաշտոնը։ 2014 թվականի հունիսի 6-ից սեպտեմբերի 23-ը Նավրաչիչը եղել է արտաքին գործերի և արտաքին տնտեսական կապերի նախարար։ Այդ պաշտոնում նա 2013 թվականին բանավեճի մեջ է մտել եմ արդարադատության հանձնակատար Վիվիան Ռեդինգի հետ, որը կասկածի տակ է դրել Հունգարիայի դատական համակարգի անկախությունը։ Նույն տարվա աշնանը Նավրաչիչը հանդես եկավ հայտարարությամբ, որ Հունգարիան պետք է պատասխանատվություն ստանձնի Հոլոքոստի համար։ 2014 թվականի նոյեմբերի 1-ից զբաղեցրել է կրթության, մշակույթի, երիտասարդության և սպորտի հարցերով Եվրոպական հանձնակատարի պաշտոնը։
Նավրիչիչը ամուսնացած էմ ունի երկու դուստր։ Տիրապետում է սերբերեն և խորվաթերեն լեզուներին․ հանդիսանում է Հարավսլավիայի վերաբերյալ մի շարք վերլուծական աշխատանքների հեղինակ։


== Ծանոթագրություններ ==


== Արտաքին հղումներ ==
Տիբոր Նավրաչիչը Եվրոպական հանձնաժողովի կայքում
Փյունիկ (հանդես, Կահիրե)

Անվան այլ կիրառումների համար տե՛ս՝ Փյունիկ (այլ կիրառումներ)«Փյունիկ», ազգային, գրական և քաղաքական շաբաթական հանդես։ Լույս է տեսել 1899 թվականին՝ Կահիրեում, 1901-1903 թվականներին՝ Ալեքսանդրիայում, 1909 թվականին՝ Կոստանդնուպոլսում։ 1901 թվականից՝ շաբաթաթերթ, 1903 թվականի հուլիսից՝ օրաթերթ։ Խմբագիր՝ Սմբատ Բյուրատ։ 
1-ին համարի խմբագրական հոդվածում նպատակ է դրվել «.. .վառ պահել միշտ մեծ զգացումը՝ մայր հայրենիքի վերակենդանացման օրինավոր հույսը հայ գաղթականության սրտի մեջ..., ազատասիրության ձգտումները բանականության հետ հաշտեցնել..., հանրության իրական շահերը պաշտպանել, անհատները վարժեցնել կամքի, կորովի և ձեռներեցության»։
Ահաբեկության 12 օրերը

«Ահաբեկության 12 օրերը» (անգլ.՝ 12 Days of Terror), ռեժիսոր Ջեկ Շոլդերի ֆիլմը` նկարահանված Ռիչարդ Ֆերնիկոլայի համանուն գրքի և իրական իրադարձությունների հիման վրա։


== Սյուժե ==
ԱՄՆ, 1916 թվականի հուլիս, Նյու Ջերսիի լողափերը լցված են աննախադեպ տաքությունից փրկություն փնտրող մարդկանցով։ Բայց նրանց սպառնում է ահավոր վտանգ. հսկայական շնաձուկը, որը հանկարծակի զգացել է մարդկային մարմնի համը։ Առաջին իսկ հարձակումից հետո երիտասարդ փրկարար Ալեքսը (Քոլին Էգելսֆիլդ) պնդում է, որ լողափը փակվի։ Սակայն տեղական իշխանությունները, վախենալով որ տարածաշրջանի զբոսաշրջային բիզնեսը լուրջ վնասներ կկրի, չեն շտապում դա անել։ Եվ քանի դեռ մինչ այդ պահը պաշտոնապես դաժանության նման ոչ մի դեպք չէր արձանագրվել, նույնիսկ ծովային կենսաբանությամբ համարյա ոչ ոք չէր զբաղվել, ոմանք կարծում էին, որ դա թշնամու սուզանավ է, քանի որ այդ ժամանակ տեղի էր ունենում Առաջին համաշխարհային պատերազմը։ 12 օրվա ընթացքում չորս հոգի դառնում են մարդակեր շնաձկան զոհը, այդ թվում Ալեքսի ընկեր Սթենլին (Ջեյմի Բարթլեթ)։ Այդ ժամանակ էլ Ալեքսը որոշում է, որ ինքը պետք է վնասազերծի շնաձկանը, իսկ այդ գործում նրան օգնելու պատրաստակամություն է հայտնում փոքրիկ ձկնորսական նավակի սեփականատեր, կապիտան Ջոն Ռիս Դևիսը։


== Դերերում ==
Քոլին Էգլսֆիլդ՝ Ալեքս
Մարկ Դեքստեր՝ Սթենլի Ֆիշեր
Ջեննի հարիսոն՝ Ալիս
Ջոն Ռիս Դևիս՝ կապիտան
Ջեյմի Բարթլեթ՝ Մայքլ Շլիզեր
Ադրիան Գալլի՝ Իգլ
Քոլին Սթինթոն՝ Դոկտոր Ջոն Նիկոլս
Ռոջեր Դվայեր՝ Դոկտոր Ֆրեդերիկ Լուկաս
Քրեյգ Գելդենույս՝ Արնի
Ջորջ Քրիստոֆեր Սմիթ՝ Մայքլ Դան
Էնդրյու Մարկ Սմիթ՝ Ջոզեֆ Դան


== Հետաքրքիր փաստեր ==
«Jersey Shores» խմբի «Akimbo» ալբոմի անվանումը մտահղացել է վոկալիստ Ջոն Վիշնևսկին, «Ահաբեկության 12 օր» գրքի ընթերցման տպավորության ներքո։ Ալբոմի կոմպոզիցիան կոչվում է այն ծովածոցի անունով, որտեղ զոհվել են մարդիկ («Matawan»),  շնաձկից տուժած մարդկանց («Lester Stillwell») և հենց շնաձկան պատվին («Great White Bull»):


== Ծանոթագրություններ ==
Դիվանագիտական կորպուս

Դիվանագիտական կորպուս (ֆր.՝ corps diplomatique), որևէ երկրում գտնվող պետությունների դիվանագիտական ներկայացուցչությանների ղեկավարների ամբողջությունը, այդ թվում նաև դեսպաններ, դեսպանորդներ, գործերի մշտական հավատարմատարներ։ Լայն իմաստով դիվանագիտական կորպուսի մեջ մտնում են ներկայացուցչության բոլոր անդամները՝ խորհրդականները, քարտուղարները, կցորդները, առևտրական ներկայացուցիչները, տեխնիկական անձնակազմի աշխատողները, ներկայացուցչության աշխատակիցների ընտանիքի անդամները։ 
Դիվանագիտական կորպուսը միջազգային իրավունքի ինստիտուտ չի հանդիսանում և իրավաբանական անձի իրավունքներ չունի։ Նրան իրավունք է վերապահված միայն կազմակերպել հանդիսավոր արարողություններ (շնորհավորանքներ, ցավակցություններ և այլն)։ Դիվանագիտական կորպուսը ղեկավարում է դուայենը՝ տվյալ երկրում դիվանագիտական ծառայությամբ ամենահին և աստիճանով բարձրագույն ներկայացուցիչը։
«Փալանչո» տիկնիկային թատերախումբ

«Փալանչո» տիկնիկային թատերախումբ, թատերախումբ Մեծամոր քաղաքում։ Գեղարվեստական ղեկավար և ռեժիսոր` Գրիգոր Հովհաննիսյան։


== Պատմություն ==
2003 թվականի հուլիսին Մեծամորի «Ընտանիք և համայնք» (նախկինում՝ «Սուրբ Ղազար») համայնքային զարգացման կենտրոնում ռեժիսոր Գրիգոր Հովհաննիսյանի կողմից ստեղծվեց տիկնիկային խմբակ, որը հետագայում կոչվեց «Փալանչո» (փալանչո՝ բրբ. ծաղրածու, խեղկատակ)։ Փալանչոն բոլոր ներկայացումների գլխավոր հերոսն է և իր մասնակցությամբ օգնում է ստեղծելու դերասան – հանդիսատես կապը։
Թատերախումբն ունեցել է 160-ից ավելի ներկայացումներ։ Թատերախումբը բարեգործական ներկայացումներով հանդես է եկել Մեծամորում, Արմավիրում, մանկատներում, գիշերօթիկ դպրոցներում, խնամքի հաստատություններում, կանանց և անչափահասների քրեակատարողական հիմնարկներում, սահմանամերձ գյուղերում։ Ունեցել է ժողովրդական թատրոնի կոչում։ Թատերախմբի գլխավոր նպատակն է բացահայտել շրջապատի վատ սովորությունները և թերությունները և փորձել ուղղել դրանք երեխաների միջոցով։


== Փառատոներ ==
ՀՀ Մշակույթի և երիտասարդության հարցերի նախարարության տիկնիկային թատերախմբերի համահայկական առաջին և երկրորդ փառատոններ (2005 թ., 2006թ.)
Կրթության և գիտության նախարարության «Ծաղկող մագաղաթներ» հանրապետական ստուգատես «2006 թ.
«Հեքիաթի օր» տիկնիկային արվեստի միջազգային փառատոն (2008 թ.- ից)
«Նռան Հատիկ» թատերական փառատոն (2016 թ.)


== Ներկայացումներ ==
Հովհաննես Թումանյան «Անբան Հուռին»
Հովհաննես Թումանյան «Բարեկենդանը»
Հովհաննես Թումանյան «Մի կաթիլ մեղրը»
Գրիգոր Հովհաննիսյան «Այսպես սկսվեց..»
Գրիգոր Հովհաննիսյան «Չարի վերջը»
Գրիգոր Հովհաննիսյան «Գնդլիկ բոքոնիկի արկածները»
Ռ. Մարուխյան «Իսկական Ընկերը»
Հովհաննես Թումանյան «Սուտասանը»
Գրիգոր Հովհաննիսյան «Ծիրանի գոտի»
Հ. Մաթևոսյան «Աղետիկը»


== Ծանոթագրություններ ==
Սիմետրիա (ֆիզիկա)

Անվան այլ կիրառումների համար տե՛ս՝ Սիմետրիա (այլ կիրառումներ)Սիմետրիա, ֆիզիկայում ֆիզիկական համակարգի հատկություն, որը պահպանվում է կամ անփոփոխ է մնում որոշակի ձևափոխությունների նկատմամբ։ Սիմետրիան ժամանակակից ֆիզիկայի հիմնարար հասկացություններից է, որը կարևորագույն դեր ունի ֆիզիկական տեսությունների ձևակերպման մեջ։ Ֆիզիկայում քննարկվող սիմետրիաները բազմազան են, սկսած սովորական եռաչափ ֆիզիկական տարածության սիմետրիայից (ինչպես, օրինակ, հայելային սիմետրիան), վերջացրած ավելի աբստրակտ և պակաս ակնհայտ սիմետրիաներով (օրինակ՝ տրամաչափային ինվարիանտությունը)։
Ժամանակակից ֆիզիկայում որոշ սիմետրիաներ ճշգրիտ են համարվում, մյուսները՝ մոտավոր։ Կարևորագույն դեր ունի սիմետրիայի ինքնակամ խախտման հասկացությունը։
Պատմականորեն սիմետրիայի կիրառումը ֆիզիկայում գալիս է հին ժամանակներից, սակայն ֆիզիկայի համար առավելապես հեղաափոխական էր սիմետրիայի այնպիսի սկզբունքի կիրառությունը, ինչպես հարաբերականության սկզբունքը (թե Գալիլեյի, թե Պուանկարե-Լորենց-Այնշտայնի), որն այնուհետև ներմուծման և կիրառման օրինակ դարձավ տեսական ֆիզիկայում սիմետրիայի այլ սկզբունքների կիրառության համար (որոնցից առաջինը՝ ընդհանուր կովարիանտության սկզբունքը, հարաբերականության սկզբունքի ուղղակի ընդլայնումն է և հանգում է հարաբերականության ընդհանուր տեսությանը)։


== Նյոթերի թեորեմ ==

1918 թվականին գերմանացի մաթեմատիկոս Էմմի Նյոթերն ապացուցեց թեորեմ, ըստ որի՝ ֆիզիկական համակարգի յուրաքանչյուր անընդհատ սիմետրիային համապատասխանում է որոշակի պահպանման օրենք։ Այս թեորեմը թույլ է տալիս ֆիզիկական համակարգի ունեցած սիմետրիաների վերաբերյալ եղած տվյալների հիման վրա վերլուծել այդ համակարգը։ Դրանից, օրինակ, բխում է, որ ժամանակի ընթացքում մարմնի շարժման հավասարումների ինվարիանտությունը հանգում է էներգիայի պահպանման օրենքին, տարածության մեջ տեղափոխության նկատմամբ համասեռությունը՝ իմպուլսի պահպանման օրենքին, պտույտների նկատմամբ ինվարիանտությունը՝ իմպուլսի մոմենտի պահպանման օրենքին։


== Արտաքին հղումներ ==
Սիմետրիան ֆիզիկական օրենքներում - ֆեյնմանյան դասախոսություններ
Գիրին (այլ կիրառումներ)

Գիրին, կարող է վերաբերել՝

Գիրին - նահանգ հյուսիսարևելյան Չինաստանում
Գիրին - գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում
Վալերի Բոլդին

Վալերի Բոլդին (ռուս.՝ Валерий Иванович Болдин, սեպտեմբերի 7, 1935(1935-09-07), Տուտաև, Իվանովի Արդյունաբերական շրջան, ՌԽՖՍՀ, ԽՍՀՄ - փետրվարի 14, 2006(2006-02-14), Մոսկվա, Ռուսաստան), խորհրդային կուսակցական գործիչ, ԽՄԿԿ Կենտկոմի անդամ (1988-1991, 1986-1988)։ ԽՍՀՄ 11-րդ գումարման Գերագույն Խորհրդի պատգամավոր, ԽՍՀՄ ժողովրդական պատգամավոր։


== Կենսագրությունմ ==
Ավարտել է Տիմիրյազևայի Մոսկվայի գյուղատնտեսական ակադեմիայի տնտեսագիտության ֆակուլտետը։
1960 թվականից ԽՄԿԿ անդամ է։
1961-1965 թվականներին աշխատել է ԽՄԿԿ Կենտկոմի աշխատակազմում։
1969 թվականին ավարտել է ԽՄԿԿ Կենտկոմին կից Հասարակական գիտությունների ակադեմիան։ Տնտեսագիտության թեկնածու է (1969)։
1969 թվականին դարձել է «Պրավդա» թերթի տնտեսական մեկնաբան, այնուհետև գլխավորել է գյուղատնտեսական բաժինը որպես թերթի խմբագրական խորհրդի անդամ։
1981-1987 թվականներին եղել է ԽՄԿԿ Կենտկոմի քարտուղարի օգնական, գլխավոր քարտուղար Գորբաչովի օգնականը։
1987-1991 թվականներին եղել է ԽՄԿԿ Կենտկոմի ընդհանուր բաժնի վարիչ։
1990 թվականի մարտի 23-ից եղել է ԽՍՀՄ նախագահական խորհրդի անդամ։
1990 թվականի ապրիլի 17-ից մինչև 1991 թվականի օգոստոսի 22-ը եղել է ԽՍՀՄ նախագահի աշխատակազմի ղեկավար։
Արտակարգ դրության պետական կոմիտեի կողմից ակտիվորեն մասնակցել է 1991 թվականի օգոստոսի իրադարձություններին։ 1991 թվականի օգոստոսի 18-ին 4 հոգանոց խմբի կազմում (Բակլանով, Բոլդին, Վարեննիկով և Շենինով) թռչում է Ֆորոս Գորբաչովի մոտ։ Ժամը 18։00-ին նրանց խումբը մեկնել է Մոսկվա։
1991 թվականի օգոստոսի 22-ին ազատվել է պաշտոնից և ձերբակալվել ՊՊԾ գնդի կողմից, պահվել «Մատրոսկայա տիշինա» քննչական մեկուսարանում, 1991 թվականի դեկտեմբերին ազատ է արձակվել չհեռանալու մասին ստորագրությամբ։ 1994 թվականի մայիսի 6-ին քրեական գործը կարճվել է Պետական դումայի «Քաղաքական և տնտեսական համաներում հայտարարելու մասին» որոշման հիման վրա։
Թաղված է Տրոեկուրովյան գերեզմանատանը։


== Պարգևներ ==
Աշխատանքային կարմիր դրոշի շքանշան
Ժողովուրդների բարեկամության շքանշան


== Ընտանիք ==
Ամուսնացած է, ունի դուստր։


== Հիշողություններ ==
Болдин В. И. Крушение пьедестала. Штрихи к портрету М. С. Горбачева. — Республика, 1995. — 447 с.


== Ծանոթագրություններ ==


== Արտաքին հղումներ ==
«Болдин Валерий Иванович»։ Люди и Книги։ Արխիվացված է օրիգինալից 2013-08-27-ին։ Վերցված է 2013-08-20 
«Болдин Валерий Иванович»։ Биография.ру։ Արխիվացված է օրիգինալից 2013-08-27-ին։ Վերցված է 2013-08-20 
Над пропастью во лжи : Воспоминания Валерия Болдина, бывшего помощника Генерального секретаря ЦК КПСС // Совершенно секретно. — 1999, 1 марта. — № 3 (119).
Памяти В. И. Болдина // Завтра : газета. — 2006, 21 февраля. — № 8 (639).
Լյուդմիլա Աբաևա

Վիքիպեդիայում կան հոդվածներ  Աբաևա ազգանունով այլ մարդկանց մասին:Լյուդմիլա Աբաևա (սեպտեմբերի 14, 1951(1951-09-14), Կիզել, Պերմի երկրամաս, Ռուսաստան - նոյեմբերի 2, 2012(2012-11-02), Մոսկվա, Ռուսաստան), ռուս բանաստեղծուհի, թարգմանչուհի։


== Կենսագրություն ==
Լյուդմիլա Աբաևան ծնվել է 1951 թվականի սեպտեմբերի 14 - ին Պերմյան նահանգի Կիզել քաղաքում։ Միջնակարգ դպրոցն ավարտելուց հետո ապրել է Լենինգրադում, ապա Ուֆայում, աշխատել է որպես լրագրող։ 1983 թվականին ավարտել է Գորկու անվան գրականության ինստիտուտը՝ գրական սեմինարը Անատոլիա Ժիգուլինի ղեկավարությամբ։ Ռուսաստանի գրական նախագահության ֆոնդի անդամ։ Միջազգային արիստական մրցանակի դափնեկիր է։ Ռուսաստանի մշակույթի նախարարությունը նրան պարգևատրել է Շալախովի անվան մեդալով, Տվարդովսկու անվան մեդալով։ Ապրել է Մոսկվայում։ Մահացել է 2012 թվականի նոյեմբերի 2-ին Մոսկվայում։


== Ստեղծագործություն ==
Բանաստեղծություններ է գրել մանուկ հասակից, առաջին անգամ հրատարակվել է 1969 թվականին։ 1970 թվականի նրան առաջարկել են անդամակցել Պերմ քաղաքի գրողների միությանը։ Բանաստեղծությունների առաջին ժողովածուն՝ «От зелени до охры» -ն, հրատարակվել է 1983 թվականին։ Ընտրյալ ստեղծագործությունների ժողովածուն «Сны и птицы»-ն է՝ հրատարակված 2010 թվականին։ Բանաստեղծությունները հրապարակվել են «Новый мир»(Նոր աշխարհ), «Урал(Ուրալ)», «Мы(Մենք)», «Юность(Երիտասարդություն)», «Лепта», «День и ночь(Գիշեր և ցերեկ)» (Կրասնոյարսկ), «Меценат и мир» (Հովանավոր և աշխարհ)(Ռյազան), «Город (Քաղաք)» (Տոլյատտի), «WAIGUO WENYI» (Չինաստան, թարգմանիչ Ջեյն Տյու), «Радуга (Ծիածան)» (Էստոնիա), «Брега Тавриды» (Ղրիմ), «Նոր աշխարհ» (Հայաստան) ամսագրերում։ Բանաստեղծությունները թարգմանվել են տարբեր լեզուներով։ Վրացերեն թարգմանությունները հրատարակվել են «Արևի շողերի բանաստեղծություններ․ Վրաստանի հայտնի պոետները» գրքում 2011 թվականին։ Եղել է «Прекрасны вы, брега Тавриды: Крым в русской поэзии» (М., 2000) ծրագրի կազմակերպիչն ու ղեկավարը։ Նրա ստեղծագործությունն արժանացել է ռուս հայտնի պեոտներ Անատոլիա Ժիգուլինի և Վլադիմիր Սակոլովի, փիլիսոփա Յուրիա Մամլեեվայի, գրական քննադատներ Լև Աննինսկու, Ստանիսլավ Ջիմբինովի, Պավել Բասինսկու, Կիրա Սապրիգի բարձր գնահատականներին։


== Ծանոթագրություններ ==


== Գրականություն ==
Джимбинов С. Сновидческие птицы // Литературная Россия, № 28, 11 июля 2008
Сапгир К. Пальцы ветра // НГ-EXLIBRIS., № 144, 15 июля 2010
Аннинский Л. Тихое чудо // Дружба народов, № 11, 2010
Устинов В. По тропе книги // Общеписательская литературная газета, № 3, 2010
Стрелец В. Четвертое измерение поэзии // Город (Тольятти), № 30, 2011
Валенчиц О. Если два человека… // Город (Тольятти), № 30, 2011
Вельможин В. В живые объятья простора // Шелковчанка (Щёлково, Московской обл.), № 16, 2011
Мамлеев Ю. И жизнь — огромнее, чем разум // День Литературы, № 7 (177), июль, 2011.


== Արտաքին հղումներ ==
Абаева Л. в «Журнальном зале»
Сапгир К. Пальцы ветра(չաշխատող հղում)
Смоленское отделение СРП(չաշխատող հղում)
Հայկական ազգայնականություն

Հայկական ազգայնականություն, ռազմաքաղաքական և պատմահոգևոր գաղափարախոսություն, որի առանցքն է հայության հարատևությունը, որ մեջ մտնում է նաև ազատ, անկախ և միացյալ Հայաստանի ստեղծումը։


== 19–ից 20–րդ դարեր ==
1880-ականներից հայ ազգային արթնացման շարժումը վերածնվել է Օսմանյան կայսրությունում Արևմտյան Հայաստանի և Կիլիկիայի ազատագրմանն ուղղված քայլերի համատեքստում։ Նույնը տեղի է ունեցել Ռուսական կայսրության կողմից գրավյալ Արևելյան Հայաստանում։ Հայ առաքելական եկեղեցին Խրիմյան Հայրիկի ղեկավարությամբ հայ ազգային շարժման գլխավոր պաշտպաններից էր։


== Տես նաև ==
Գարեգին Նժդեհ, ազգային գաղափարախոս, հայոց սպարապետ,
Նեմեսիս գործողություն Հայոց Ցեղասպանության կազմակերպիչներին մահապատժի ենթարկելու գործը ստանձնած և իրագործած զինյալ ընդհատակյա կազմակերպություն,
Հայաստանի ազատագրության հայ գաղտնի բանակ, ռազմաքաղաքական կազմակերպություն, որի նպատակն է Արևմտյան Հայաստանի ազատագրությունը։


== Արտաքին հղումներ ==
«Հայկական ազգայնականությունը» Հայաստանի ներսում և նրանից դուրս
ԱԶԳԱՅՆԱԿԱՆՈՒԹՅԱՆ ԳԱՂԱՓԱՐԱԽՈՍՈՒԹՅԱՆ ԱՐՏԱՀԱՅՏՈՒՄՆԵՐԸ ՀԱՅԱՍՏԱՆՅԱՆ ՔԱՂԱՔԱԿԱՆ ԿՈԻՍԱԿՑՈՒԹՅՈՒՆՆԵՐԻ ԾՐԱԳՐԵՐՈՒՄ


== Գրականություն ==
Հ. Գուլակյան // Ազգայնականություն. ինչո՞ւ է այն անհրաժեշտ, Երևան, 2008
Թ. Վարդանյան, 'Ազգայնականության էությունն ու գործառույթները', Նորավանք ԳԿՀ՝ 20.11.2007
Թ. Վարդանյան, 'Ազգայնականության դասակարգման շուրջ', Նորավանք ԳԿՀ՝ 30.03.2006
Ա. Ավետյան,'Ազգայնականություն. խաղ և իրականություն Archived 2012-05-02 at the Wayback Machine.', “Լուսանցք” Թիվ 29 (115), սեպտեմբերի 4 – 10, 2009 թ.
Ա. Այվազյան, 'Հայկական ինքնության գրավականները կամ ո՞վ է հայը', “Ազգ” օրաթերթ, #217, Ե. 24/11/2007
Է. Գելներ 'Ազգերը և ազգայնականությունը։ Անցյալի նոր հեռանկարները', Ե. 2003
Brannen, Sam. Diasporic Armenian Nationalist Invocations of Metaphorical Space, Frozen Time, and the 1915 Genocide Paper presented at the annual meeting of the International Studies Association, Le Centre Sheraton Hotel, Montreal, Quebec, Canada, Mar 17, 2004 [1]
Eduard L. Danielian, "The Historical Background to the Armenian State Political Doctrine," 279-286 in Nicholas Wade, Armenian Perspectives (Surrey, UK, 1997)
Ronald Grigor Suny, Looking toward Ararat: Armenia in modern history, Indiana University Press, 1993, ISBN 978-0-253-20773-9.
Astourian S.H., 'In search of their forefathers։ National identity and the historiography and politics of Armenian and Azerbaijani ethnogeneses' in ։ Schwartz D.V., Panossian R. (eds.), Nationalism and history։ the politics of nation building in post-Soviet Armenia, Azerbaijan and Georgia, University of Toronto Centre for Russian and East European Studies (1994), pp- 41-94.
Խիդ (Խոնի շրջան)

Խիդ (վրաց.՝ ხიდი), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 250 մետր բարձրության վրա։ Շրջկենտրոն Խոնից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 113 մարդ։


== Ծանոթագրություններ ==
Բուրիժոլ

Բուրիժոլ (ֆր.՝ Bourigeole), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 49 մարդ, բնակչության խտությունը` 5.40 մարդ/կմ²։ Բնակավայրը զբաղեցնում է 9.08 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 36 աշխատունակ (15-64 տարեկան) բնակիչ, որոնցից ակտիվ էին 27-ը, իսկ ոչ ակտիվները` 9։ Ակտիվության ցուցանիշը կազմում է 75,0 %։ 27 աշխատունակ մարդկանցից աշխատել է 24 անձ (12 տղամարդ և 12 կին)։ Գործազուրկ են եղել 3 անձ (2 տղամարդ և 1 կին)։ 9 անաշխատունակներից 1-ը եղել են աշակերտներ կամ ուսանողներ, 6-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արդոնի շրջան

Արդոնի շրջան, վարչական շրջան Ռուսաստանի Դաշնության Հյուսիսային Օսիայի Հանրապետություն - Ալանիայի կազմում։
Շրջանը գտնվում է հանրապետության կենտրոնական մասում, Օսական հարթավայրում։ Հանրապետության միակ ներքին շրջանն է, որը սահմանակից չէ Ռուսաստանի այլ վարչական միավորների հետ։ Շրջանի տարածքով հոսում է Արդոն և Ֆիագդոն գետերը։ Շրջանի տարածքը՝ 376,5 կմ²., բնակչությունը՝ 31 099 մարդ (2013 թ.)։


== Ծանոթագրություններ ==
Ռիխարդ Դեդեկինդ

Յուլիուս Վիլհելմ Ռիխարդ Դեդենկիդ (գերմ.՝ Julius Wilhelm Richard Dedekind, հոկտեմբերի 6, 1831(1831-10-06)[…], Բրաունշվայգ, Գերմանական միություն - փետրվարի 12, 1916(1916-02-12)[…], Բրաունշվայգ, Գերմանական կայսրություն), գերմանացի մաթեմատիկոս, Բեռլինի Գիտությունների Ակադեմիայի անդամ (1880)։
Աշխատանքները վերաբերում են թվերի հանրահաշվական տեսությանը։ Ստեղծել է ժամանակակից հանրահաշվի մի շարք ընդհանուր ըմբռնումներ։ Դեդենկիդը հայտնի է նաև որպես իրական թվերի տեսության խիստ հիմնավորման առաջին համակարգերից մեկի հեղինակ։


== Ծանոթագրություններ ==
From Zero to Hero

«From Zero to Hero», գերմանացի երգչուհի, երգերի հեղինակ Սառա Կոնորի երգը իր չորրորդ ստուդիական ալբոմից Naughty but Nice (2005)։ Գրվել է Ռոբ Թայգերի և Քեյ Դենարի կողմից։ Թողարկվել է 2005 թվականի մարտի 7-ին, ալբոմի վերջին սինգլն է։ Սինգլը «Ռոբոտներ» ֆիլմի սաունդթրեքն է։ Այն գրավել է առաջին հորիզոնականը German Singles Chart-ում։


== Երգացանկ ==
European CD սինգլ"From Zero to Hero" (սինգլ տարբերակ) – 3։45
"From Zero to Hero" (I-Wanna-Funk-With-You-Radio Cut) – 4։01European CD maxi single"From Zero to Hero" (սինգլ տարբերակ) – 3։45
"From Zero to Hero" (I-Wanna-Funk-With-You-Radio Cut) – 4։01
"From Zero to Hero" (I-Wanna-Funk-With-You-Extended Version) – 5։47
"When a Woman Loves a Man" – 4։31


== Վարկանշային աղյուսակ ==


== Ծանոթագրություններ ==
Չիխարուլա

Չիխարուլա ( վրաց.` ჭიხარულა - Ճիխարուլա), հայաբնակ գյուղ Վրաստանի Սամցխե-Ջավախք մարզի Բորժոմի շրջանում, Բորժոմի քաղաքից 61 կմ հարավ։ Գտնվում է ծովի մակարդակից 1860 մ բարձրության վրա։


== Բնակչություն ==
Համաձայն 2002 թվականի տվյալների, գյուղն ուներ 299 բնակիչ, հիմնականում հայեր, իսկ 2014 թվականին գյուղում ապրում էր 255 մարդ, ովքեր զբաղվում են հողագործությամբ և անասնապահությամբ։


== Ծանոթագրություններ ==
Կայդանովո

Կայդանովո (ուկրաիներեն՝ Кайданово), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Կայդանովո գյուղում բնակվում էր 1 224 մարդ։ Բնակավայրը զբաղեցնում է 1319 կմ² տարածք։ Բնակչության խտությունը կազմում էր 927,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արևմտյան Բենգալիայի օրենսդիր ժողով

Արևմտյան Բենգալիայի օրենսդիր ժողով (հինդի՝ पश्चिम बंगाल विधानसभा), Հնդկաստանի Արևմտյան Բենգալիա նահանգի երկպալատ օրենսդիր ժողով։ Արևմտյան Բենգալիայի օրենսդիր ժողովն այժմ ունի 295 ընտրված անդամ։ Արևմտյան Բենգալիայի օրենսդիր ժողովը հանդիպում է Արևմտյան Բենգալիա նահանգի Վիդհան Բհավանում։
Արևմտյան Բենգալիայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Ներկայիս անդամներ ==


== Տես նաև ==
Արևմտյան Բենգալիայի օրենսդիր ժողովի խոսնակների ցանկ
Արևմտյան Բենգալիայի օրենսդիր ժողովի խոսնակի տեղակալների ցանկ
Արևմտյան Բենգալիայի գլխավոր նախարարների ցանկ
Արևմտյան Բենգալիայի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
West Bengal Lok Sabha Election 2019 Results Website
Սիվիլեր

Սիվիլեր (ֆր.՝ Siewiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 425 մարդ, բնակչության խտությունը` 68.55 մարդ/կմ²։ Բնակավայրը զբաղեցնում է 6.2 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 247 աշխատունակ (15-64 տարեկան)  բնակիչ, որոնցից ակտիվ էին 180-ը, իսկ ոչ ակտիվները` 67։ Ակտիվության ցուցանիշը կազմում է 72,9 %։ 180 աշխատունակ մարդկանցից աշխատել է 166 անձ (94 տղամարդ և 72 կին)։ Գործազուրկ են եղել 14 անձ (7 տղամարդ և 7 կին)։ 67 անաշխատունակներից 18-ը եղել են աշակերտներ կամ ուսանողներ, 22-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջոն Ուիլյամ Գոդվարդ

Ջոն Ուիլյամ Գոդվարդ (անգլ.՝ John William Godward, օգոստոսի 9, 1861(1861-08-09), Ուիմբլդոն, Մերտոն, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - դեկտեմբերի 13, 1922(1922-12-13), Լոնդոն, Միացյալ Թագավորություն և Ուիմբլդոն, Մերտոն, Մեծ Լոնդոն, Անգլիա, Միացյալ Թագավորություն), անգլիացի նեոդասական նկարիչ։ Սըր Լոուրենս Ալմա-Թադեմայի նման դասվում է «Մարմարի դպրոցի» շարքը, սակայն գեղանկարչության նրա ոճը ամբողջությամբ չի համապատասխանում վիկտորյական դարաշրջանի ակադեմիզմի կանոններին։ Հավանաբար նա այդպես էլ չի ստացել համակարգված գեղարվեստական կրթություն։ Նրա գրեթե բոլոր աշխատանքները անտիկ ծալազարդարանքով կանանց պատկերներ են մարմարե սանդղափուլերի և բույսերի մոտ։ Թեպետ 1887-1905 թվականներին նա ցուցադրվել է Գեղարվեստի թագավորական ակադեմիայում, Գոդվարդը իր արվեստի ճանաչման չի արժանացել և չի ընդգրկվել Անգլիայի գեղարվեստական միջավայրում։ 1911-1921 թվականներին ապրել է Հռոմում, որը տարածված ավանգարդիզմի ֆոնին նեցուկ է մնացել նորդասական արվեստին։ Չպահանջվածության պատճառով ինքնասպան է եղել 1922 թվականին։ Նրա հարազատները, զբաղված լինելով ապահովագրական բիզնեսով, գրեթե ամբողջությամբ ոչնչացրել են նկարչի գործունեության հետքերը, չի պահպանվել նրա ոչ մի լուսանկար։ 


== Ծանոթագրություններ ==


== Արտաքին հղումներ ==
Judith Pelpola։ «British Genre Painting of the 19th Century: An Analysis of Through the Fog, English Channel (1886), and Innocent Amusements (1891)» (անգլերեն)։ Վերցված է 2014-07-04 
Vern Grosvenor Swanson։ «Biography of J. W. Godward» (անգլերեն)։ Վերցված է 2014-06-10 
«Կենսագրություն, նկարներ» (անգլերեն)։ Art Renewal Center։ Վերցված է 2014-06-10 
«Godward at the Getty Museum» (անգլերեն)։ Getty Museum։ Վերցված է 2014-06-10 
«John William Godward The Complete Works» (անգլերեն)։ Վերցված է 2014-06-10 
«Godward John William» (անգլերեն)։ Վերցված է 2014-06-10
Նատրիումի սալիցիլատ

Նատրիումի սալիցիլատ, դեղամիջոց, անալգետիկ և անիպիրետիկ՝ սալիցիլաթթվի ածանցյալների խմբից։ Հիմնական օգտագործումը՝ ջերմիջեցնող և ցավազրկող։ Փոխարինում է ացետիլսալիցիլաթթվին՝ դրա հանդեպ զգայուն մարդկանց համար։
Նաև կարող է օգտագործվել որպես ոչ ստերոիդային հակաբորբոքային թմրամիջոց։ Բացի այդ, կա վկայություն, որ նատրիումի սալիցիլատը կանգնեցնում է ատոպտոզը քաղցկեղային բջիջներում։


== Հատկություններ ==
Նատրիումի սալիցիլատը հանդիսանում է սալիցիլաթթվի նատրիումի աղը։ Ֆիզիկական հատկությունները. սպիտակ մետաղական փոշի կամ մանր անհոտ թեփուկներ, քաղցրաղի համով։ Շատ հեշտ է լուծվում ջրում (1։1)։ Լուծվում է նաև սպիրտում (1։6)։ Լուծույթը (pH 6,0—7,0) ստերիլիզացնում են +100° ջերմությամբ՝ 30 րոպեում։
Կարող է առաջանալ նատրիումի ֆենոլիատից և ածխաթթու գազից՝ բարձր ջերմաստիճանի և ճնշման դեպքում։


== Ծանոթագրություններ ==
Շահանե Մեժլումյան

Շահանե Մեժլումյան (հոկտեմբերի 7, 1979(1979-10-07), Գորիս, Հայկական ԽՍՀ, ԽՍՀՄ) հաղորդավարուհի, լրագրող, «Հայլուր»  («Առաջին» լրատվական, «Օրակարգ») ծրագրի մեկնաբան։


== Կենսագրություն ==
Շահանե Մեժլումյանը ծնվել է 1979 թվականի հոկտեմբերի 7-ին, Գորիս քաղաքում։ 1997 թվականին ավարտել է Գորիսի Սերո Խանզադյանի անվան թիվ 6 միջնակարգ դպրոցը։ Ուսանողական տարիներին թղթակցել է հանրապետական մամուլին, ինչպես նաև տպագրել քաղաքական, սոցիալ-տնտեսական և մշակութային նյութեր։  2000-2002 թվականներին թղթակցել է՝ Ռադիո իմպուլս  FM-106.5 ռադիոկայանին՝ պատրաստել ռադիոռեպորտաժներ, Զարկերակե լրատվական ծրագրի, Ուսանողական միջօրեկանե լրատվական-ժամանցային ծրագրի համար, որտեղ ծավալել է հաղորդավարի գործունեություն։ Նույն թվականին ավարտել է Սուսաննա Ալեքսանյանի ղեկավարած հեռուստառադիոհաղորդավարների դպրոցը՝ ձեռք  բերել հաղորդավարի մասնագիտություն։ 2003 թվականին ավարտել է Երևանի պետական համալսարանի ժուռնալիստիկայի ֆակուլտետը՝ ստանալով մագիստրոսի աստիճան։ 2003-2018 թվականներին  աշխատել է Հայաստանի հանրային հեռուստաընկերությունում, եղել է  լրատվական ծառայության մեկնաբան։


== Ընտանիք ==
Ամուսնացած է՝ ունի երեք դուստր՝ Լիլին, Նենսին և Լյուսին։ Ամուսինը՝ Արթուր Շեգունցը աշխատում է առողջապահության համակարգում, որպես ֆինանսիստ։


== Ծանոթագրություններ ==


== Աղբյուրներ ==
ՇԱՀԱՆԵ ՄԵԺԼՈՒՄՅԱՆ
Մեր մեջ ասած - Շահանե Մեժլումյան
TV ալիք 2014 թվական, հունվարի 13-19
Մադհյա Պրադեշի օրենսդիր ժողով

Մադհյա Պրադեշի օրենսդիր ժողով (հինդի՝ मध्य प्रदेश विधानसभा), Հնդկաստանի Մադհյա Պրադեշ նահանգի երկպալատ օրենսդիր ժողով։ Մադհյա Պրադեշի օրենսդիր ժողովն այժմ ունի 60 ընտրված անդամ։ Մադհյա Պրադեշի օրենսդիր ժողովը հանդիպում է Մադհյա Պրադեշ նահանգի Վիդհան Բհավանում։
Մադհյա Պրադեշի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Տես նաև ==
Մադհյա Պրադեշի օրենսդիր ժողովի խոսնակների ցանկ
Մադհյա Պրադեշի օրենսդիր ժողովի խոսնակի տեղակալների ցանկ
Մադհյա Պրադեշի գլխավոր նախարարների ցանկ
Մադհյա Պրադեշի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
«Madhya Pradesh Vidhan Sabha website»։ Արխիվացված է օրիգինալից 2014-11-02-ին։ Վերցված է 2020-02-23
Օզխան Ջանայդն

Օզխան Ջանայդն (թուրքերեն՝ Özhan Canaydın, հունվարի 23, 1943(1943-01-23), Բուրսա, Թուրքիա - մարտի 22, 2010(2010-03-22), Բուրսա, Թուրքիա), թուրք գործարար և բասկետբոլիստ։ 2002-2008-ական թվականներին եղել է թուրքական «Գալթասարայ» սպորտային ակումբի ղեկավարը։


== Կենսագրություն ==
Ծնվել է 1943 թվականի հունվարի 23-ին, Բուրսայում։ 1963 թվականին ավարտել է Գալաթասարայի վարժարանը։ Պրոֆեսիոնալ կերպով զբաղվել է բասկետբոլով։ 1962 թվականին Թուրքիայի երիտասարդական հավաքականը հաղթել է Եվրոպայի երիտասարդական առաջնությունը։ 1964 թվականին թողել է բասկետբոլը։
1963 թվականին զբաղվել է տեքստիլ բիզնեսով։ 2002 թվականին նշանակվել է «Գալթասարայ» սպրոտային ակումբի ղեկավար։ Դրանից հետո իր բիզնեսի կառավարումը փոխանցել է մենեջերների։ Վերանշանակվել է «Գալտասարայի» նախագահի պաշտոնում։ 2006-2008 թվականներին ստիպված էր լքել այդ պաշտոնը առողջական խնդիրների պատճառով։
Մահացել է 2010 թվականի մարտի 22-ին  ենթատամոքսային գեղձի քաղցկեղից։


== Անձնական կյանք ==
Ամուսնացել է 1965 թվականին։ Նրանք ունեն երկու երեխաներ և չորս թոռներ։


== Ծանոթագրություններ ==
Սարգիս Մաթևոսյան

Սարգիս Ղուկասի Մաթևոսյան (հունվարի 22, 1924(1924-01-22), Մխչյան, Երևանի գավառ, Հայկական ԽՍՀ, ԱԽՖՍՀ, ԽՍՀՄ - մայիսի 11, 1992(1992-05-11), Երևան, Հայաստան), հայ ճարտարապետ, ճարտարապետության թեկնածու (1974)։


== Կենսագրություն ==
1951 թվականին ավարտել է Երևանի պոլիտեխնիկական ինստիտուտը։ 1951 թվականից աշխատել է Երևանի նախագծային հիմնարկներում։
Մաթևոսյանի նախագծերով (համահեղինակ) 1950-1970-ական թվականներին Երևանում կառուցվել են՝

«Պիոներ» կինոթատրոնով բնակելի տունը
Հյուրանոց Գավառում
Վերակառուցվել է Հայֆիլմ կինոստուդիայի շենքը (1978 թ.)Չափագրել և կազմել է հայկական ճարտարապետական հուշարձանների վերականգնման նախագծեր։ Հրատարակել է «Գյումրիի ժողովրդական ճարտարապետությունը» (1985 թ.) գիրքը։


== Ծանոթագրություններ ==
Դանակ (համաստեղություն)

Անվան այլ կիրառումների համար տե՛ս՝ Դանակ (այլ կիրառումներ)Դանակ, նվաղ համաստեղություն հարավային երկնքում, որը հայտնաբերվել է 18-րդ դարում Նիկոլա Լուի Լակայլի կողմից։ Դա ներկայացնում է քանդակագործի դուրը, և ութերորդ ամենափոքր համաստեղությունն է, մակերեսով Հարավային թագից հաջորդ փոքրը։
Դանակը գտնվում է Էրիդան, Ժամացույց, Ոսկե ձկնիկ, Կենդանագիր, Աղավնի և Նապաստակ համաստեղությունների միջև։ Հս․ միջին լայնություններից երևում է աշնանն ու ձմռանը։ 


== Աղբյուրներ ==
Աբրամովո (գյուղ, Ռուդնյանսկի շրջան)

Անվան այլ կիրառումների համար տե՛ս՝ Աբրամովո (այլ կիրառումներ)Աբրամովո (ռուս.՝ Абрамово), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆորոս

Ֆորոս (ուկրաիներեն՝ Форос), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհրդում։
2012 թվականի տվյալներով Ֆորոս քաղաքատիպ ավանում բնակվում էր 1 982 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Օմիսի

Օմիսի (ֆր.՝ Omissy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 2 կանտոնի կազմի մեջ։ Համայնքի շրջանը՝ Սեն Կանտեն:
Համայնքի INSEE կոդը՝ 02571:


== Բնակչություն ==
2010 թվականի տվյալներով՝ համայնքի բնակչությունը կազմում է 807 մարդ։ 


== Տնտեսություն ==
2010 թվականին համայնքի 585 աշխատունակ (15-64 տարեկան) բնակիչներից 348-ը տնտեսապես ակտիվ էին, 237-ը՝ ոչ ակտիվ (ակտիվության ցուցանիշը կազմել է 59,5 %, 1999 թվականին եղել է 71,1%)։ 348տնտեսապես ակտիվ բնակիչներից աշխատում էին 326-ը (166 տղամարդ և 160 կին), գործազուրկ էին22 մարդ (17տղամարդ և5 կին)։ 237 տնտեսապես ոչ ակտիվ բնակիչներից 160-ը եղել են աշակերտներ կամ ուսանողներ, 48-ը՝ թոշակառուներ, 29-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Օմիսի (ֆր.)
Ալկորն շրջան (Միսսիսիպի)

Ալկորն շրջան (անգլ.՝ Alcorn County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.036 կմ² է, բնակչությունը՝ 37.057 մարդ (2010 թ. տվյալներով)։ Շրջկենտրոնն է Քորինթ բնակավայրը։ Կազմավորվել է 1870 թ.։


== Ծանոթագրություններ ==
Վիռու-Նիգուլա (այլ կիրառումներ)

Վիռու-Նիգուլա, կարող է վերաբերել՝

Վիռու-Նիգուլա - գյուղական ավան Էստոնիայի Լյաենե-Վիրումաա նահանգի Վիռու-Նիգուլա շրջանում
Վիռու-Նիգուլա - շրջան Էստոնիայի Լյաենե-Վիրումաա նահանգում
Յունոստ (գյուղ, Շարանսկի շրջան)

Անվան այլ կիրառումների համար տե՛ս՝ Յունոստ (այլ կիրառումներ)Յունոստ (ռուս.՝ Юность, բաշկիրերեն՝ Юность), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 114 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոշելյովո (այլ կիրառումներ)

Կոշելյովո, կարող է վերաբերել՝

Կոշելյովո - գյուղ Ուկրաինայի Անդրկարպատյան մարզի Խուստի շրջանում
Կոշելյովո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում
Ներսես Տեր-Ներսիսյան

Ներսես Բաբկենի Տեր-Ներսիսյան (Արտաշես-Ստեփան Տեր-Ներսիսյան, նոյեմբերի 16, 1920(1920-11-16), Բեռլին, Վայմարյան Հանրապետություն - դեկտեմբերի 24, 2006(2006-12-24), Գյումրի, Հայաստան), հայագետ, հրապարակագիր, մանկավարժ։ Վենետիկի Մխիթարյան միաբանության անդամ (1940 թվականից), ծայրագույն վարդապետ և գավազանակիր 1960 թվականից)։


== Կենսագրություն ==
Արտաշես-Ստեփան Տեր-Ներսիսյանը ծնվել է Բեռլինում։ Սովորել է Բուխարեստի և Սոֆիայի հայկական դպրոցներում, Վենետիկի Մուրատ-Ռափայելյան վարժարանում (1933—1939 թթ.), ավարտել Հռոմի Գրիգորյան համալսարանը (1947 թ.)։ Եղել է «Մխիթարյան ընտանիք» ամսագրի խմբագիր (1948-1952 թթ.), «Բազմավեպ»-ի խմբագրապետ (1957-1979 թթ., ընդհատումներով), միաբանության ընդհանուր քարտուղար (1964-1976 թթ., 1982 թվականից առ այսօր), ձեռագրատան տնօրեն (1976-1982 թթ.)։ Երկար տարիներ դասավանդել է Սուրբ Ղազարի ժառանգավորաց դպրեվանքում և Մուրատ-Ռափայելյան վարժարանում։ Հրատարակել է Առաքել Սյունեցու «Դրախտագիրք»-ը (1956, առաջաբանը, ուսումնասիրությունը և բառարանը՝ Տեր-Ներսիսյանի), Մխիթար Սեբաստացու «Մտածությունք ի վերա բանից փրկչին» (1969, առաջաբանը Տեր-Ներսիսյանի) ժողովածուն և այլն։ Առանձին հոդվածաշարերով անդրադարձել է Դանթեի «Աստվածային կատակերգության» հայերեն թարգմանությանը, Ոսկան Երևանցու քերականական ըմբռնումներին, Մխիթարյան միաբանության պատմությանը, հայոց լեզվի ուղղագրության հարցերին և այլն։ 1991-2005 թթ եղել է Հայ Կաթողիկե եկեղեցու Հայաստանի, Վրաստանի, Ռուսաստանի և Արևելյան Եվրոպայի թեմի առաջին առաջնորդը և այդ ժամանակ Գյումրիում Հայ Կաթողիկե Աթոռանիստ եկեղեցի կառուցելու գաղափարը և առաջին քայլերն է իրականացրել։
Մահացել է 2006 թվականին Գյումրիում։


== Ծանոթագրություններ ==
Կվարս Վերին

Կվարս Վերին, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Մուշի գավառի սահմանին մոտ՝ Մուշի Ս. Կարապետ վանքից 4 կմ հյուսիս-արևմուտք, Կվարս Ներքին գյուղից 3-5 կմ հյուսիս-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դեկտեմբերի 19

Դեկտեմբերի 18, տարվա 353-րդ (նահանջ տարիներին՝ 354-րդ) օրն է։

Տարվա ավարտին մնում է 12 օր։


== Դեպքեր ==
1909՝ Հիմնադրվել է «Բորուսիա Դորտմունդ» ֆուտբոլային ակումբը


== Ծնունդներ ==
1700 - Ժան Անտուան Նոլլե,ֆրանսիացի հոգևորական (աբբա) և ֆիզիկոս, Ֆրանսիայի գիտությունների ակադեմիայի անդամ
1906 - Արտաշես Շահինյան, հայ մաթեմատիկոս, ակադեմիկոս և մանկավարժ (մ. 1978)
1915 - Էդիթ Պիաֆ, ֆրանսիացի երգչուհի
1928 - Հրայր Մարուխյան, հասարակական-քաղաքական գործիչ, ՀՅԴ կուսակցության անդամ
1949 - Վրույր Հարությունյան, հայ դերասան, ՀՀ վաստակավոր արտիստ (2017)
1963 - Թիլ Շվայգեր, գերմանացի դերասան։
1964 - Արվիդաս Սաբոնիս, լիտվացի նախկին բասկետբոլիստ, կենտրոնական
1985 - Գարի Կեհիլ, անգլիացի ֆուտբոլիստ, պաշտպան
1986 - Յուրի Կրիվոռուչկո, ուկրաինացի շախմատիստ, գրոսմայստեր (2006)


== Մահեր ==
1892 - Գրիգոր Արծրունի, հրապարակախոս (ծ.1845)
1936 - Ալեքսեյ Սևերցով, խորհրդային կենսաբան, կենդանիների էվոլյուցիոն մորֆոլոգիայի հիմնադիրը
1957 - Նուցի Ագոնց, ծագումով հայ ռումինացի նկարչուհի
1962 - Գեորգի Վերեյսկի, սովետական նկարիչ
1980 - Հրանտ Ստեփանյան, խորհրդային վաստակավոր նկարիչ
1982 - Բորիս Սմիռնով, ռուս խորհրդային դերասան
1996 - Մարչելլո Մաստրոյանի, իտալացի ճանաչված դերասան (ծ. 1924)
2004 - Ռենատա Տեբալդի, իտալացի ճանաչված օպերային երգչուհի (ծ. 1924)
Վիրոլե

Վիրոլե (ֆր.՝ Virollet), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Ժեմոզակ կանտոնի կազմի մեջ։ 
Համայնքի INSEE կոդ՝ 17479։


== Բնակչություն ==
Համայնքի բնակչությունը 2010 թվականին կազմում էր 271 մարդ։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վիրոլե (ֆր.)
Վերցինո

Վերցինո (իտալերեն՝ Verzino)՝ կոմունա Իտալիայում, գտնվում է Կալաբրիա մարզի Կրոտոնե գավառում։
Բնակչությունը կազմում է 2373 մարդ։ Բնակչության միջին խտությունը 53մարդ/կմ²։ Զբաղեցնում է 45 կմ²։ Փոստային ինդեքս՝88819։ Հեռախոսային կոդ՝ 0962։
Կոմունայի հովանավոր է համարվում՝ սուրբ Բարսեղը։


== Արտաքին հղումներ ==
Բնակելի տարածքի պաշտոնական կայք (իտալ.)


== Ծանոթագրություններ ==
Ճենապակի

Ճենապակի, խեցեգործական նուրբ արտադրանք, սովորաբար ունի առանց ծակոտիների, սպիտակ, գուղձավորված, բարակ շերտում լուսաթափանց, ջրի և գազի համար անթափանց թրծազանգված։ Օժտված է բարձր էլեկտրամեկուսիչ հատկություններով ու մեխանիկական ամրությամբ, ջերմային և քիմիական կայունությամբ։ Օգտագործվում է քիմիայում, էլեկտրատեխնիկական և ռադիոտեխնիկական արդյունաբերության մեջ (լաբորատոր ամանեղեն, խողովակներ, մեկուսիչ նյութեր և այլն)։ Պատրաստում են կավի, սպիտակ ճենակավի, դաշտային սպաթի, քվարցի և ճենապակյա ջարդվածքի խառնուրդից, թրծման բարձր ջերմաստիճանի պայմաններում։ Գոյություն ունեն, այսպես կոչված, կարծր և փափուկ ճենապակիներ։ Կարծրը պարունակում է 45-60% կավ, քվարց, դաշտային սպաթ և ոչ մեծ քանակությամբ կրածին օքսիդ (թրծման ջերմաստիճանը՝ մինչև 1450°), փափուկը քիմիական բաղադրությամբ ավելի բազմազան է, ունի ցածր կարծրություն, մեխանիկական ամրություն (թրծման ջերմաստիճանը՝ մինչև 1300°) և հիմնականում օգտագործվում է գեղարվեստական իրերի արտադրությունում, տարատեսակներից է առավել ճերմակ ու թափանցիկ Ոսկրային ճենապակին (պարունակում է մինչև 50% ոսկրամոխիր)։ Ճենապակու երկու տեսակներն էլ ծածկվում են ջնարակով, լինում է երբեմն առանց ջնարակի (բիսկվիտ)։ Ճենապակու զանգվածի մշակումը բարդ է (տես խեցեգործություն)։


== Պատմություն ==
Ճենապակին առաջին անգամ ստեղծել են Չինաստանում ` 620 թվականին։ Պատրաստման եղանակը երկար ժամանակ գաղտնի է պահվել և միայն 1708 թվականին սաքսոնական փորձարարներին է հաջողվել ստանալ եվրոպական ճենապակի։ Արևելյան ճենապակու պատրաստման եղանակը գտնելու փորձերը շարունակվել են մոտ երկու հարյուր տարի` Իտալիայում, Ֆրանսիայում և Անգլիայում։
Փորձերի արդյունքում առաջացան նյութեր, որոնք հիշեցնում էին ճենապակի և ավելի նման էին ապակուն։ Սաքսոնական փորձարար Յոհան Ֆրիդրիխը (1682-1719) փորձեց պատրաստել ճենապակի, որը 1707-1708 թվականներին հայտնի դարձավ, որպես «rothes Porcelain» կարմիր ճենապակի։
Կարծիքներ կան, որ կարմիր ճենապակուց զատ, փորձեր են կատարվել սպիտակ ճենապակի ստեղծելու համար։ Վերջինս, երկու տարի անց՝ 1709 թվականին, հայտնաբերվեց սպիտակ ճենապակու պատրաստման եղանակը։ 1708 թվականի ապրիլի 24 –ին հրաման է արձակվում բացել ճենապակու գործարան Դրեզդենում։ Որոնք սկսեցին թրջվել 1708 թվականին գլազուրով պատված չէին, բայց հարցը լուծվեց։
1709 թվականին Յոհան Ֆրիդրիխը լուծեց այդ խնդիրը և սկսեց գլազուրապատել։ Սակայն թագավորին գլազուրապատ եղանակով ներկայացրեցին միայն 1710 թվականին։
Free the Universe

Free the Universe, ամերիկացի դիջեյ և պրոդյուսեր Major Lazer-ի երկրորդ ստուդիական ալբոմը, որը թողարկվել է 2013 թվականի հունիսի 1-ին՝ Secretly Canadian և Warner լեյբլներում։


== Պատմություն ==
Ալբոմը ձայնագրվել է բազմաթիվ հրավիրված աստղերի մասնակցությամբ, ինչպիսիք են Բրունո Մարսը, Վայքլեֆ Ժանը, Էզրա Քենիգը (Vampire Weekend խմբից), Էմբեր Քոֆմանը (Dirty Projectors), Սանտիգոլդը, Մերիլ Բեթ Նիսկերը, Tyga-ն, Flux Pavilion-ը, Շեգգին։


== Երգացանկ ==


== Հիթ-շքերթներ ==


=== Շաբաթական հիթ-շքերթներ ===


=== Տարեկան հիթ-շքերթներ ===


== Ծանոթագրություններ ==
(2340) Խախտոր

(2340) Խախտոր (անգլ.՝ Hathor), աստերոիդ ատենի ընտանիքում։ Հայտնաբերվել է 1976 թվականի հոկտեմբերի 22-ին Չառլզ Կովալի կողմից Պալոմարում։
Միջին հեռավորությունը Արեգակից կազմում է 0,844241 ա. մ., առավելագույնը մոտենում է 0,4645 ա. մ. հեռավորության վրա և հեռանում 1,224 ա. մ., իսկ Երկրի ուղեծրին Խախտոր աստերոիդը նվազագույնը մոտենում է 0,0069 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 283,33 երկրային օրվա ընթացքում, իր ուղեծրով շարժվելով միջինում 1,270586 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,85° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2340) Խախտոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարավային Խաչ

Անվան այլ կիրառումների համար տե՛ս՝ Խաչ (այլ կիրառումներ)Հարավային Խաչ (լատ.՝ Crux), համաստեղություն երկնքի հարավային կիսագնդում։ Գտնվում է Ճանճ և Կենտավրոս համաստեղությունների միջև։ Ամենապայծառ աստղերը չորսն են և դասավորված են խաչաձև։ Հյուսիսի միջին լայնություններից չի երևում։
Ալատնա (գետ)

Ալատնա (անգլ.՝ Alatna), գետ, որը հոսում է Յուկոն-Կոյուկուկի, Ալյասկայի, ԱՄՆ-ի հոմոմիմենտ վիճակագրական մեկուսացված տեղանքով։ Գետը զբոսաշրջային մեծ նշանակություն ունի, քանի որ համեմատաբար հանգիստ ընթացքի շնորհիվ կարելի է հիանալ այնպիսի շրջապատող լանդշաֆտներով, որոնք ընդգրկում են արկտիկական բնության հսկայական տարածքներ, որոնցից մի մասը մտնում են «Գեյթս օֆ դը Արկտիկ» ազգային պարկ։


== Պատմություն ==
Ալատնա կոչվող գետի առաջին հիշատակումը տեղի է ունեցել 1909 թվականին, երբ Ֆիլիպ Սմիթը իր հետազոտությունից և Էսկիմոսի հետ հաղորդակցությունից հետո որոշեց այն գծել քարտեզի վրա։ Միևնույն ժամանակ, տեղական ցեղերի բնագիր լեզվով, նրա անունը հնչում է «Arrigetch»՝ «մեկնած ձեռքի մատ»։ Երբ 1929 թվականին հետազոտող Ռոբերտ Մարշալը ժամանեց այս վայր, ափին նա հայտնաբերեց բնիկ բնակչության միայն երկու գյուղ `Ալատնան եւ Ալլակակետը։ Երկու գյուղերի մշակույթը ձևավորվել է այս գետի ափին, Ինուիտեի հյուսիսում Քվուգնմիիտ ցեղը (անգլ.՝ Kuvuungmiit), իսկ հարավում՝ անգլ.՝ Koyukukhotana Athapaskans ։


== Նկարագրություն ==
Ալատնա գետը գտնվում է Ալյասկայի նահանգում, որի աղբյուրը գտնվում է կենտրոնի Բրուքսի լեռնաշղթայի շրջակայքում լճի եզրում։ Ջրային հոսքի առաջին վաթսուն կիլոմետրը անցնում է քարքարոտ տեղանքով և բավականին մակերեսային է։ Այնուհետև գետը սկսում է ավելի լցվել և հոսում է Էնդիկոտտայի լեռներով, Արրիգետ գագաթը,
Թահուլլա լճով և Չելփեմջեկ լեռներով։ Գետի վերջին մասը անցնում է Ալաթնի լեռների երկայնքով, այնուհետեւ հոսում է Կոյուկուկ գետը։ Գետի ընդհանուր երկարությունը մոտ 300 կմ է։


== Ծանոթագրություններ ==
Բոգուրաևո (Բելոկալիտվինսկի շրջան)

Բոգուրաևո (ռուս.՝ Богураево), կայարան Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Բոգուրաևսկի գյուղական համայնքի կազմի մեջ։ Բելայա Կալիտվա քաղաքից գտնվում է 40 կմ հեռավորության վրա։